Kont Roazhon ha roue Breizh (877 - 888) e oa Yezekael. Roue Breizh (ri Breizh) e teuas da vezañ goude marv e dad Gurwant hag e geveler Paskwezhen e 876. E 878 ech embannas bezañ gratia Dei princeps provinciae Britanniae (priñs Breizh dre chras Doue) pen doa resevet kefridi ren ar regnum (rouantelezh) digant Karl Voal. E 871 e voe anvet da princeps Poucher (priñs Pocher) gant ar roue Salaun diwar goust Rivelen. Ret e voe dezhañ stourm ouzh Alan Iañ (Alan Veur), e warlechiad, kont Gwened ha mab da Baskwezhen, da virout e dron.